Za’a ci gaba da bincikar sarkin Kano ▷ NAIJ.COM
Za’a ci gaba da bincikar sarkin Kano
- Hukumar dake sauraren koke-koke ta Jihar Kano ta ce za’a ci gaba da bincikar sarkin Kano
- Ta ce dama can dukkan takardunta na nan a ajiye saboda haka zata ci gaba da aikin ta
- A cewar hukumar ta samu umarnin Kotu data binciki fadar Sarkin har sau biyu
Bayan sanya baki da wasu masu ruwa da tsaki tare da tsofaffin Shugabannin kasar nan su kayi kan majalisar jihar Kano ta janye binciken da takeyi wa masarautar Kano da ya hada da kashe kudaden masarautar da sarki Muhammadu Sanusi II yayi ba bisa ka’ida ba.
Wata sabuwa ta sake kunno kai domin hukumar da ta fara bincike akan hakan ta ce dukda majalisar jihar ta dakatar da binciken ita zata ci gaba.
Hukumar dake sauraren koke-koke ta Jihar Kano ta ce dama can duk takardunta na nan a ajiye saboda haka zata ci gaba da aikin ta, a cewar hukumar ta samu umarnin Kotu data binciki fadar Sarkin har sau biyu.
Wani jami’i a hukumar yace tunda majalisar Kano din ta janye nata binciken akan masarautar Kano su yanzu za su iya komawa su ci gaba daga inda suke tsaya,domin bankado gaskiyar lamari.
Jami’in yace da ma can ba suji dadi ba da majalisar ta ce itama za ta binciki sarkin kuma hukumar tana da isassun bayanai akan yadda aka kashe kudaden masarautar bayan umarni da ta samu daga kotu har sau biyu ta ci gaba da bincike akan masarautar.
Da yake zantawa da manema labarai ta wayar tarho daga birnin Madina, Shugaban hukumar Muhuyi Magaji ya ce dukkan bayanan da suka samo tun farkon binciken na nan a ajiye suke babu abin da ya taba su.
Shin kun goyi bayan juyin mulki a Najeriya?
Hausa News Sarkin Kano Muhammmadu Sunusi Ii
Nnamdi Kanu Biafra Nigeria first executive president Buhari and peace Corps Nigerian navy ranks How to transfer data on MTN